kk kk kk kk en lt en en es kk ky en bg kk kk kk kk ru ky en ru kk kk en av kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk kk kk kk kk kk kk kk kk kk kk tt kk kk kk kk kk kk kk kk kk ky kk kk kk kk tt kk kk kk kk kk kk en av kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
TOP 10: Қазақстанды әлемге танытқандар – Qadam
0 826 4 минут оқисыз
Қазақстанның көк туын желбіретіп, әлемге асқақтатып жүрген, әнұранымызды шырқап, қазақ халқының абыройын биікке көтерген қазақстандық ТОП 10 кімдер? Qadam.asia редакциясы осы ондықтың кімдер екенін ұсынады.
Көрнекті жазушы Әбдіжәміл Нұрпейісовке Кеңес өкіметінің ең беделді КСРО Мемлекеттік сыйлығы берілген. Бұл мәртебелі сыйлықты жазушылардан  Қазақстанда  үш  қаламгер: Мұхтар Әуезов, Әбдіжәміл Нұрпейісов, Жұбан Молдағалиев қана алған. Биыл 96 жасқа келген қаламгер Алматы қаласында тұрады.
Қазақтан шыққан тұңғыш ғарышкер, ұшқыш, Кеңес Одағының Батыры, Қазақстан Республикасының Халық қаһарманы.
Әлем бойынша ғарышқа ұшқан санаулы адамдардың бірі Тоқтар Әубәкіров қазақ халқының даңқын көкке көтерді.
Алтын медальді иеленген қазақтан шыққан тұңғыш Олимпиада чемпионы.
1980 жылы Мәскеу қаласында ХХІІ Олимпиада ойындары өтеді. Классикалық күрестен бақ сынаған Жақсылық Үшкемпіровтің Олимпиада ойындарына жолдама алуы қиынға соғады. Себебі, Кеңес өкіметі тұсында мұндай ірі жарыстарға әртүрлі қитұрқылықтармен аз халықтардан шыққан спортшыларды жібермей қоятын. Әртүрлі сылтаулармен бұған дейін де Олимпиада ойындарына жолдама ала алмай келе жатқан палуанның жасы ол кезде 29-ға келген еді.
Түрлі халықаралық турнирлердегі жеңістері мен Одақтық біріншіліктегі чемпион атанған табысынан кейін ғана Ж.Үшкемпіров өмірінде бірінші рет Олимпиада ойындарына кандидаттық жолдама алады.
48 кг салмақта күрескен ол атағы жер жарған қарсыластары румын Александру, поляк Керпач, болгар Христов, венгр Шерештерді шебер техникасымен, шапшаңдығы және төзімділігімен жеңіп шықты. Осылайша, қазақтан шыққан тұңғыш Олимпиада чемпионы болды.
Жақсылық Үшкемпіров осы 2020 жылдың 2 тамыз күні дүниеден өтті.
Халықаралық Канн кинофестивалінен жүлде алған тұңғыш қазақ режиссері. Оның «Киллер» көркем фильмі 1998 жылы Канн кинофестиваліне «Ерекше көзқарас» номинациясы бойынша қатысып, үздік фильм атанады.
Тоқсаныншы жылдары бір топ қазақ режиссерлері авторлық-интеллектуалдық фильмдер түсіре бастайды. Кейіннен олар қазақ киносының «Жаңа толқыны» деп аталды. «Жаңатолқындықтардың» идеологиядан тәуелсіз авторлық фильмдері түрлі халықаралық беделді фестивальдерден жүлделі оралып жатты. Бұл қазақ киносының жаңа кезеңі болатын.
«Жаңатолқындықтардың» қатарындағы Дәрежан Өмірбайдың алғашқы толық метражды фильмі «Қайрат» картинасы 1992 жылы Локарно кинофестивалінен «Күміс Леопард» сыйлығын жеңіп алады. 1995 жылы оның «Кардиограмма» фильмі Венеция кинофестиваліне қатысып, ЮНЕСКО сыйлығын иемденеді.
Бұдан бөлек, оның фильмдері Ашхабад, Страсбург, Сингапур, Тегеран, Үш континент секілді көптеген кинофестивальдерге қатысып, жоғары дәрежелі сыйлықтардың лауреаты атанған.
Қазақстандық кәсіпқой боксшы IBF және IBO тұжырымы бойынша екі дүркін әлем чемпионы.
Ол әртүрлі тұжырымдар бойынша орта салмақтағы әлем чемпионы:
WBA тұжырымы бойынша – 2010-2018;
IBF тұжырымы бойынша – 2015-2018 жж және 2019 жылдан қазіргі уақытқа дейін;
WBC тұжырымы бойынша – 2016-2018;
IBO тұжырымы бойынша – 2011-2018 жж және 2019 жылдан қазіргі уақытқа дейін;
The Ring тұжырымы бойынша – 2018 жылы.
Геннадий Головкин беделді америкалық «USA Today» басылымының нұсқасы бойынша «Жыл боксшысы» атанған. Ол кәсіпқой бокс тарихында орташа салмақ бойынша 89,7% нокауттық үлесімен бірінші орында тұр.
Кәсіпқой боксқа ауысқан жылдары ол Давид Лемье, Дэниел Джейкобс, Вилли Монро, Сауль Альварес сынды бокс жұлдыздарымен жұдырықтасты. Қазір әлемде GGG лақап атымен танылған боксшыны танымайтын адам кемде-кем.
Ол халықаралық Берлин кинофестивалінің негізгі байқауына қатысқан алғашқы қазақстандық режиссер. «А» класты кинофестивальдер негізгі және екінші сатылы байқаулардан тұратынын ескерсек, Э.Байғазиннің бұл жетістігі қазақ киносының үлкен белесі еді.
Марапаттау салтанатында Эмир Байғазиннің дебюттік «Асланның сабақтары» («Harmony Lessons») картинасы «Күміс аю» сыйлығын жеңіп алды. Сол жолы онымен бірге Стивен Содерберг, Гас Ван Сент, Бруно Дюмон секілді белгілі режиссерлер бақ сынаған болатын.
Эмир көптеген халықаралық кинофестивальдердің жүлдегері әрі үздік азиялық режиссерлердің қатарында есімі аталады. Сондай-ақ, ол 2018 жылы Венеция кинофестивалінде «Көкжиектер» аталымы бойынша үздік режиссер деп танылып, «Алтын арыстан» сыйлығын иемденеді.
Ол посткеңестік елдердің ішінен Канн кинофестивалінде «Үздік әйел рөлін» жеңіп алған алғашқы актриса.
Бұл сыйлық оған 2018 жылы Сергей Дворцевойдың «Айка» фильміндегі рөлі үшін тағайындалды. Самал бұл фильмде Қырғызстаннан келген мигранттың рөлін ойнайды. Қазақстандық актрисаға даңқ сыйлыған «Айка» картинасының түсірілімі алты жыл бойы жалғасған.
Бұл жетістігі үшін Самал Есләмоваға «Қазақстанның еңбек сіңірген мәдениет қайраткері» атағы берілді.
Әлемге әйгілі мега жұлдызға айналған қазақстандық әнші.
Оның шетелдегі танымалдылығы 2017 жылғы «Singer 2017» жобасынан бастау алады. Музыкалық сыншылар Димаштың 6 октаваға дейін даусын құбылта алатынын таңданыспен айтады.
2018 жылғы 19 қарашада Лондонда оның жеке концерті өтеді. Концертке әлемнің 47 елінен тыңдармандар келген.
2019 жылдың 22 және 23 наурыз күндері ол Мәскеудің Кремль сарайында екі концерт береді. Ресейдің бас сахнасы – Кремльдің алты мың орындық залы лық толған концертке әлемнің 56 елінен тыңдармандар келген.
2019 жылғы 10 желтоқсанда ол Нью-Йорк қаласында өзінің кезекті жеке концертін береді. Концертке әлемнің 54 елінен тыңдармандар келген.
Тайбэйде өткен қыздар арасындағы волейболдан XVII Азия чемпионатында ең сұлу волейболшы атанған қазақстандық спортшы.
Сабина туралы Тайван, Жапония және басқа да көптеген азиялық телеарналар репортаждар түсірді, ал интернетте көптеген роликтер пайда болды. Азиялық жанкүйерлер Сабинаның келбеті жапондық аниме кейіпкерлеріне ұқсайтынын айтады.
2014 жылы ол Қазақстандағы «Қызыл ай» қайырымдылық қорының ресми волонтеры атанады. Әлемге әйгілі бұл қордың еріктілері арасында Хайди Клум, Пирс Броснан, Джеки Чан сияқты атақты адамдар бар.
Сабина 17 жасында-ақ Қазақстанның волейболдан әйелдер құрамасының мүшесі атанған.
Әлем тыңдармандарының сүйіктісіне айналған қазақстандық жас әнші.
Оның танымалдылығы Украинадағы «Голос. Діти» бағдарламасындағы жеңісінен басталды.  Ол сондай-ақ, «Балалар Евровидениесі – 2018» байқауында Қазақстанның атынан ән айтып, алтыншы орын алған болатын.
Биыл халықаралық «America’s Got Talent 2020» байқауына қатысып, финалға дейін барды.
Данэлия бүгінгі дейін Жасмин, Нюша, Валерия сынды ресейлік әншілермен және ZAZ, Эйва Макс секілді мега жұлдыздармен дуэт орындады.
әлемге қазақстан қазақстанды танытқандар топ
0 826 4 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
Қазақстанда ипотека алушылар көбейді
Асқар Мамин: Ауыл тұрғындарына вакцина салуға ерекше назар аудару керек
Отбасы және Отан: Мемлекет басқарып отырған 12 әйел
Instagram тарихындағы ең танымал фотосуреттер
Пікір үстеу Жауапты болдырмау
Пікір орналастыру үшін кіруіңіз жөн.
«Теңізшевройл» қызметкерлерінің жұмысқа деген махаббатын қалай оятады?
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram